‌ئاریان فەرەج
- كۆنفرانسەكەی زانكۆی كوردستان وەك سەرەتایەك بۆ گواستنەوەی گفتوگۆی لایەنەكان و پێكهاتەكان
لەسەر دەستور بۆ ناو فەزای گشتی و نوخبەی روناكبیری كوردستان، دەستپیشخەرییەكی بەسود
بوو.
ناونیشانی كۆنفرانسەكە
( یەكڕیزی و دەستور) زیرەكانە داڕێژرابوو، گوزارشت بوو لەو ئیشكالیەتە جەدەلییەی كە
ئایا دەستوور گەرەنتییە بۆ یەكریزی یاخود یەكڕیزی زەمینەساز و پیشمەرجی نووسینەوەی
دەستوروزامنی پەسەندكردنیەتی لە لایەن گەلەوە، ئایا یەكڕیزی لە پیشترە یان نووسینەوەی
دەستور، كامیان ئەوی دیكەیان بەدیدێنی؟.
لە راستیدا تێگەیشتن
لە چەمكی یەكڕیزی و مەدلولە سیاسییە كۆمەڵگەییەكەی، دەروازەیەكە بۆ وەڵامدانەوەی ئەو
پرسیارە.
دامەزراوەی سەرۆكایەتیی
هەرێم زیاتر لە دووساڵە لە چوارچێوەی خیتابێكی ئاراستەكراو بۆ هەموولایەك، دەیەوێت
تێگەیشتنێكی هاوبەش و قبوڵكراو لای هەموان بۆ چەمكی یەكڕیزی دابڕێژێ، روانگای سەرۆك
و سەرۆكایەتیی هەرێم بۆ ئەو چەمكە بریتییە لە (ئیدارەدانی ململانێ و جیاوازییەكان لە
زەمینەی باوەڕ و پابەندیی هەموواندا بە كۆمەڵێك سەوابت و بنەمای نیشتمانی كە گەرەنتی
ئەوە بكەن ململانێ و جیاوازییەكان سەرنەكێشن بۆ لێكترازان).
رێكەوتن لەسەر
ئەو تێگەیشتنە هاوبەشە، خۆی لە خۆیدا گرێبەستێكی سیاسیی نەنوسراوە كە زەمینە دەسازێنی
بۆ ئەو گرێبەستە كۆمەڵایەتییە نوسراو و گەل پەسەندەی پێی دەگووترێت دەستوور. لە هەمان
كاتیشدا خودی دەستووركە سیستمی سیاسیی وڵات و تان وپۆی كۆی كایەكانی كۆمەڵگە و ماف
و ئەرك و دەسەڵاتی هەموو لایەك دیاریدەكات، لیڤەگەڕودادوەرو چوارچێوەی هەڵسوڕانی سیاسی
و ناوبژیكاری ناكۆكییەكانە و دواجار چەمكی یەكریزی بە مانای رێكەوتن لەسەر نەگۆڕە نیشتمانییەكان،
لە چەمك و رێكەوتنێكی سیاسیی ئەخلاقییەوە دەكاتە پابەندییەكی دەستوری ویاسایی.
لەم پێودانگەوەیە
كە سەرۆكایەتیی هەرێم هەردوو چەمكی یەكریزی و دەستور بە تەواوكاری یەكدی دەبینێ، لە
پراكتیكیشدا دوو ساڵە چەند كار بۆ هێنانەدی یەكریزی و هێوكردنەوەی ناكۆكییەكان دەكات،
هێندەش كار بۆ سازدانی زەمینەی گفتوگۆی دەستور دەكات.
هەر خودی ئەو تەواوكارییەی
كە هەردوو پرۆسەی یەكریزی و دەستور پێكەوە گرێدەدات، وا دەكات یەكڕیزی پێویست بێت بۆ
ئەوەی زەمینەی تەوافوق بۆ نووسینەوەی دەستور لە ئارادا بێت، لەدایكبوونی دەستووریش
پێویسته‌ بۆ ئەوەی چوارچێوەیەك بۆ یەكڕیزی و بۆدەستنیشانی ماف و ئەركەكان و ئیدارەی
جیاوازییەكان و رێكخستنی كایەكانی ژیان فەراهەم بێت.
